CELEX: C2006/048/68
Language: hu
Date: 2006-02-25 00:00:00
Title: T-410/05. sz. ügy:  2005. november 14-én  benyújtott kereset – Eerola kontra Bizottság

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/34
            
         2005. november 14-én benyújtott kereset – Eerola kontra Bizottság
   (T-410/05. sz. ügy)
   (2006/C 48/68)
   Az eljárás nyelve: francia
   Felek
   
      Felperes: Iiro Eerola (Brüsszel, Belgium) (képviselők: S. Orlandi, A. Coolen, J.-N. Louis és É. Marchal ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a felperesnek a személyzeti szabályzat VII. melléklete 4. cikke (1) bekezdésében foglalt külföldi munkavégzési támogatásra való jogosultságát megtagadó bizottsági határozatot;
            
         
               —
            
            
               az Elsőfokú Bíróság kötelezze az alperest a költségek viselésére.
            
         Jogalapok és fontosabb érvek
   A finn állampolgár felperest 2004. október 1-jén kinevezték a Bizottság tisztviselőjévé. A Bizottság megtagadta részére a külföldi munkavégzési támogatást, minthogy úgy ítélte meg, hogy az 1999. január 1-je és 2003. december 30-a közötti referenciaidőszakban a felperes Belgiumban lakott.
   A felperes azzal az érvvel támadja a határozatot, hogy a 2003. április 1-je és 2003. december 31-e közötti időszakot, amikor Brüsszelben dolgozott, mint a Finn Akadémia tudományos tanácsadója, nem kellene figyelembe venni, minthogy a Finn Akadémia nem rendelkezik önálló jogi személyiséggel, hanem a finn állam részét képezi. Ennek alapján a felperes a személyzeti szabályzat VII. melléklete 4. cikke (1) bekezdésének megsértésére, valamint téves jogalkalmazásra hivatkozik.